Pjesma Eurovizije 2022.

**Pesma Evrovizije 2022.** (; ) je 66. po redu izbor za Pesmu Evrovizije. Održana je u Torinu, Italiji, zahvaljujući pobedi grupe  na Pesmi Evrovizije 2021. godine u Roterdamu sa pesmom „”. Ovo je bio treći put da se takmičenje održava u Italiji, posle 1965. godine u Napulju i 1991. godine u Rimu.

Nakon Londona, Amsterdama, Stokholma, Pariza, Minhena, Rima, Osla, Atine i Moskve, Pesma Evrovizije je organizovana u još jednom olimpijskom gradu. Takmičenje se sastojalo iz dva polufinala koja su održana 10. i 12. maja i finala koje se održalo 14. maja 2022.

Ukupno 40 zemalja je učestvovalo na takmičenju. Jermenija i Crna Gora su se vratili nakon odsustva 2021. godine, dok je Rusija diskvalifikovana sa takmičenja zbog invazije na Ukrajinu. Prvi put u istoriji Pesme Evrovizije je izvedena pesma koja sadrži deo teksta na latinskom jeziku, dok je ovo bilo prvo izdanje bez ijedne pesme na francuskom.

Ukrajina je ostvarila svoju treću pobedu na takmičenju nakon što su pobedili 2004. i 2016. godine. ERU je dala izveštaj da je takmičenje uživo na televizijipratilo 161 milion gledalaca što je za 22 miliona manje u odnosu na 2021. godinu. Razlog drastičnog pada gledanosti leži u isključenju Rusije sa takmičenja, kao i u isključivanju gledanosti u Ukrajini. U svim ostalim tržištima zajedno, u poređenju sa 2021, viđen je porast od 7 miliona gledalaca. Onlajn prenose je gledalo 18 miliona ljudi.

## Izbor grada domaćina

Takmičenje je održano u Italiji, nakon pobede Italije na takmičenju 2021. godine kada ih je predstavljao Måneskin sa pesmom „”.

### Konkurs za domaćinstvo

Nakon pobede Italije u Roterdamu, 23. maja 2021. godine, predstavnici iz Bolonje, Milana, Pezara, Napulja i Torina su izrazili interes za domaćinstvo. Istog dana je gradonačelnik Ređo Emilije Luka Veki takođe izrazio interes za domaćinstvo da se takmičenje održi u areni RCF sa kapacitetom od 100.000 posetilaca. Takođe je i gradonačelnica Rima Virdžinija Rađi izrazila interes za domaćinstvo. 24. maja 2021. gradonačelnik Riminija je takođe izrazio interes za domaćinstvo, predloživši arenu Fjera di Rimini. Istog dana, gradonačelnici iz Firence, Sanrema i Verone su takođe izrazili interes za domaćinstvo.

Dana 7. jula 2021. ERU i italijanska televizija RAI su pokrenuli proceduru konkurisanja za domaćinstvo gde su objavili listu kriterijuma neophodnih za grad i mesto održavanja:

* Mesto održavanja mora biti slobodno za korišćenje 6 nedelja pre takmičenja kao i 1 nedelju posle takmičenja;
* Mesto održavanja mora biti u zatvorenom sa povoljnom klimatizacijom, da ima dobro instaliran perimetar i da kapaticet arene bude između 8.000 i 10.000 posetilaca;
* Mesto održavanja mora sadržati glavnu halu sa kapacitetom kako bi smestili svu neophodnu opremu da bi pripremili produkciju prenosa na visokom nivou i da ima dovoljno prostora kako bi se moglo lako doći do glavne hale kako bi podržali dodatne produkcijske potrebe kao što su: pres centar, mesta za delegacije, kabine itd.
* Grad domaćin mora imati međunarodni aerodrom koji nije udaljen od grada više od 90 minuta;
* Grad domaćin mora imati preko 2.000 slobodnih hotelskih soba blizu arene.

U prvoj fazi konkurisanja, gradovi se prijavljuju formalno. Svaki zainteresovani grad mora predstaviti svoju ponudu u vidu knjige i poslati italijanskoj televiziji najkasnije do 12. jula 2021. Italijanska televizija i ERU će zatim pregledati sve ponude tokom leta čime će grad domaćin biti izabran pri kraju leta. 13. jula 2021. RAI televizija je objavila da je 17 gradova dostavilo ponudu za domaćinstvo. Gradovi su bili u obavezi da do 4. avgusta 2021. dostave svoje detaljne planove, što je 11 od 17 gradova i učinilo. 24. avgusta 2021. italijanska televizija je objavila da je izbor domaćina sveden na pet gradova i to: Milano, Bolonja, Pezaro, Rimini i Torino. Odluka o izboru grada domaćina se očekivala krajem avgusta 2021. godine, međutim do toga nije došlo, jer je direktor televizije Rai 1 Stefano Koleta izjavio da je pri izboru grada domaćina neophodna "transparentnost i preciznost".

Sledeći gradovi su izrazili interes za domaćinstvo:

 Izabran domaćin
 Uži izbor
 Prezentovali knjigu kandidature

8. oktobra 2021. objavljeno je da će domaćin takmičenja biti Torino, i da će se takmičenje održati u areni Pala Alpitur.

## Zemlje učesnice

Dana 20. oktobra 2021. godine ERU je prvobitno objavila da bi na takmičenju 2022. godine trebalo učestvovati 41 zemlja. Jermenija i Crna Gora će se vratiti nakon odsustva 2021. godine.

25. februara 2022. ERU je objavila da je Rusija diskvalifikovana sa takmičenja zbog invazije na Ukrajinu posle pritiska većeg broja emitera članica. Tako je broj učesnika smanjen na 40.

### Lista zemalja učesnica

#### Izvođači koji su učestvovali ranije

## Produkcija
### Grafički dizajn
Grafički dizajn i logotip takmičenja 2022. su predstavljeni 21. januara 2022. Istog dana je predstavljen i slogan takmičenja koji glasi *The Sound of Beauty (Zvuk lepote)*. Grafički dizajn je dizajniran na simetričnoj strukturi i obrascima kimatike koja se bavi proučavanjem fenomena zvučnih talasa. Takođe, kao inspiracija je poslužila i italijanski oblik baštenskog vrta koji ima oblik kimatike. Kimatika u tematskoj umetnosti vizuelno naglašava i Sunce i kosmički portal koji se može otvoriti ka ideji zvuka lepote. Font i pozadina su dizajnirani u stilu italijanskih reklamnih postera sa početka 20. veka.

### Dizajn pozornice

22. novembra 2021. godine, dizajnerka  je objavila da je dobila posao dizajniranja scene za Pesmu Evrovizije 2022. Pozornica će biti u obliku sunca a ispred nje će biti struktura koja izgleda kao venac. Prvi put od 2015, neće biti manje (satelitske) pozornice u areni, već samo glavna pozornica. Kao i prethodnih godina, imaće LED ekrane. Velika razlika između ove, i pozornica prethodnih godina je što će pozornica u Torinu moći da se okreće.

RAI i ERU su 18. februara 2022. otkrili dizajn pozornice. Scena nosi nadimak „unutrašnje Sunce" i dizajn je baziran na ideji kretanja svetlosti i Sunca. Scena takođe sadrži minijaturni vodopad, a zelena soba je rekreacija italijanske bašte. Montinaro ima iskustva u dizajniranju scena, jer je dizajnirala scene za Festival u Sanremu 2013. i 2019. Ovo je prva godina od 2016. da nemački dizajner  nije dizajner scene.

### Voditelji
3. decembra 2021. godine, direktor televizije RAI, Stefano Koleta, je izjavio kako će imena voditelja takmičenja biti otkrivena posle završetka festivala u Sanremu. 29. januara 2022, Stefano Koleta, direktor RAI 1 je u intervjuu za magazin *Panorama* da će domaćini Pesme Evrovizije biti otkriveni tokom Festivala u Sanremu. Italijanska novinska agencija *Adnkronos* i TV magazin *TV Sorrisi e Canzoni* su preneli da popularna italijanska pevačica Laura Pausini, televizijski voditelj Alesandro Katelan i britanski pevač Mika imaju najveće šanse da budu voditelji. 2. februara 2022. godine, italijanska televizija je i zvanično objavila da će Laura Pausini, Alesandro Katelan i Mika biti voditelji takmičenja.

## Format

### Snimljeni nastupi
30. novembra 2021, OGAE klub Grčke je nezvanično otkrio da će drugu godinu za redom, ERU od svih emitera učesnika tražiti da snime rezervne snimke na kojima izvođači predstavnici države izvode svoju pesmu uživo iz svojih zemalja, u slučaju da iz epidemioloških razloga delegacija ne može otputovati u Torino ili ako bude stavljena u karantin po dolasku. Izvršni supervizor Martin Esterdal je kasnije potvrdio ove informacije, napomenuvši da se razmatraju dva modula organizacije.

### Stroža pravila o datumima objavljivanja pesmama
U januaru 2022, ukrajinski emiter je otkrio da je ERU pooštrio pravila oko pesama koje smeju da se takmiče. Do 2022, pravila su nalagala da svaka pesma koja se takmiči nije smela da bude objavljena komercijalno pre prvog septembra prethodne godine. Sada, to pravilo je prošireno tako da ni jedna pesma ne sme da bude na bilo koji način predstavljena javnosti pre prvog septembra prethodne godine, uključujući javna izvođenja. Odgovornost je svakog emitera-učesnika da ovo pravilo sprovede. Da je ovo pravilo postojalo par ranije, pobednička pesma Evrovizije 2016. *1944* ne bi mogla da se takmiči.

### Žreb za polufinale
Žreb za polufinale je održan 25. januara 2022. godine u Torinu. Zemlje učesnice, sem direktnih finalista (velike petorke; domaćin Italija je članica velike petorke), su podeljene u šest šešira, formiranih na osnovu istorijata razmene poena među državama u poslednjih 15 godina, po čemu su kasnije izvučeni učesnici po polufinalima.

Sastav šešira je sledeći:‍

## Pregled takmičenja
### Prvo polufinale
17 zemalja je učestvovalo u prvom polufinalu. Pravo glasa su imali publika i članovi žirija iz Italije i Francuske. Rusija je prvobitno bila žrebovana da nastupi u ovom polufinalu, ali je diskvalifikovana sa takmičenja zbog invazije na Ukrajinu posle pritiska većeg broja emitera članica.

### Drugo polufinale
18 zemalja je učestvovalo u drugom polufinalu. Pravo glasa su imali publika i članovi žirija iz Nemačke, Ujedinjenog Kraljevstva i Španije.

### Finale

## Rezultati

U sledećim tabelama nalaze se detaljniji statistički podaci o rezultatima glasanja po državama.

### Rezultati prvog polufinala

#### 12 poena u prvom polufinalu
Tabele ispod sadrže informacije o dodeljivanjima maksimalnih 12 poena u prvom polufinalu. Zemlje u trećoj koloni čija su imena podebljana, dodelile su zemlji iz druge kolone sva 24 poena (maksimalnih 12 poena žirija i maksimalnih 12 poena teleglasanja).

### Rezultati drugog polufinala

#### 12 poena u drugom polufinalu
Tabele ispod sadrže informacije o dodeljivanjima maksimalnih 12 poena u drugom polufinalu. Zemlje u trećoj koloni čija su imena podebljana, dodelile su zemlji iz druge kolone sva 24 poena (maksimalnih 12 poena žirija i maksimalnih 12 poena teleglasanja).

### Rezultati finala

#### 12 poena u finalu
Tabele ispod sadrže informacije o dodeljivanjima maksimalnih 12 poena u finalu. Zemlje u trećoj koloni čija su imena podebljana, dodelile su zemlji iz druge kolone sva 24 poena (maksimalnih 12 poena žirija i maksimalnih 12 poena teleglasanja).

## Ostale zemlje

Da bi određena država mogla da stekne pravo učešća na takmičenju Pesma Evrovizije, ona mora da bude aktivna članica Evropske radiodifuzne unije (ERU).‍ ERU je poslao poziv za učešće na Pesmi Evrovizije 2022. godine svim aktivnim članovima, kojih je trenutno 56.‍ Sledeće države iskazale su jasnu (ne)zainteresovanost.

### Aktivni članovi ERU

*  - 19. juna 2021. godine, radio televizija Andore je potvrdila da se Andora neće vratiti na takmičenje 2022. godine.
*  - 25. juna 2021. godine, bosanskohercegovačka televizija je izjavila da neće nastupiti na takmičenju 2022. ali ni narednih godina dok se ne reši problem sa višegodišnjim budžetom javnog servisa zbog čega je ERU uvela sankcije bosanskoj delegaciji. 12. oktobra 2021. i zvanično su potvrdili da se Bosna i Hercegovina neće vratiti na takmičenje 2022. godine.
*  - 18. avgusta 2021. godine, luksemburška televizija je potvrdila da se Luksemburg neće vratiti na takmičenje 2022. godine.
*  - 11. oktobra 2021. godine, mađarska televizija je otvorila konkurs za festival *A Dal*, ranije korišćen za izbor mađarskog predstavnika na Pesmi Evrovizije. Međutim, ponovo nije bilo reči o učešću na takmičenju. Odsustvo Mađarske je potvrđeno 20. oktobra 2021. nakon što je ERU objavila konačan spisak učesnika.
*  - 30. avgusta 2021. godine, monegaška televizija je potvrdila da se Monako neće vratiti na takmičenje 2022. godine.
*  - 18. juna 2021. godine, slovačka televizija je potvrdila da se Slovačka neće vratiti na takmičenje ni 2022. godine.
*  - Iako je ERU bila u pregovorima sa turskom delegacijom oko eventualnog povratka Turske na takmičenje, odsustvo Turske je potvrđeno nakon što je ERU objavila konačan spisak učesnika.

### Nisu članovi ERU
*  - 28. maja 2021. godine, ERU je suspendovala članstvo beloruskog emitera, čime je onemogućeno prijavljivanje za takmičenje 2022. godine. Beloruski emiter je imao pravo na žalbu u roku od dve nedelje pre nego što suspenzija i zvanično stupi na snagu. 1. jula 2021. beloruska televizija je i zvanično ostala bez članstva u ERU čime je onemogućeno učešće na takmičenju 2022. godine.
*  - Iako su prvobitno prijavili učešće i bili žrebovani da nastupe u prvom polufinalu, ERU je diskvalifikovala Rusiju sa takmičenja zbog invazije Rusije na Ukrajinu. Odluka je donesena nakon konsultacija sa zemljama članicama ERU 25. februara 2022. posle poziva bar 10 emitera zemalja učesnica na diskvalifikaciju Rusije. Sva tri nacionalna emitera Rusije koji su bili članovi ERU (Kanal 1, VGTRK i Radio Dom Ostankino) su napustile tu organizaciju 26. februara 2022.

## Kontroverze
### Rusko-ukrajinska kriza
#### Zamena ukrajinskog izvođača
Nakon kontroverze oko ukrajinske nacionalne selekcije 2019, koja je dovela do povlačenja zemlje iz takmičenja te godine, od 2020. na ukrajinskim izborima je uvedeno novo pravilo koje zabranjuje izvođačima koji su nastupali u Rusiji od 2014. ili su ušli na Krim „kršeći zakonodavstvo Ukrajine“ od ulaska u nacionalni izbor. Nacionalno finale Ukrajine 2022. osvojila je Alina Paš sa pesmom **. 14. februara 2022, dva dana nakon nacionalnog finala, aktivista i video bloger Serhi Sternenko je naveo da je Paš ušla na Krim sa ruske teritorije 2015. godine i da je falsifikovala svoju putnu dokumentaciju sa svojim timom kako bi učestvovala u izboru. Ukrajinski emiter UA:PBC je naknadno saopštio da će zatražiti od ukrajinske državne granične službe da proveri da li je dokumentacija falsifikovana i da Paš zvanično neće biti ukrajinski predstavnik na takmičenju „dok se ne završi provera i razjašnjenje činjenica". Nakon što je otkriveno da je predstavnik Pašinog tima predao falsifikovanu dokumentaciju emiteru, 16. februara, Paš je na svojim stranicama na društvenim mrežama objavila da će povući svoju kandidaturu kao ukrajinska predstavnica na takmičenju. UA:PBC je kasnije saopštio da će prema pravilima selekcije izabrati drugog predstavnika među ostalim takmičarima u izboru. Drugoplasiranom u selekciji,  sa pesmom , ponuđeno je da predstavlja Ukrajinu 17. februara, a konačna odluka se očekivala na vanrednom sastanku 18. februara. UA:PBC je 22. februara potvrdio da je Kaluš pristao da predstavlja Ukrajinu na takmičenju.

#### Isključenje Rusije
Nakon invazije Rusije na Ukrajinu 2022, koja je počela 24. februara, UA:PBC je apelovao da ruski emiteri članice Evropske radiodifuzne unije (ERU) VGTRK i Kanal 1 Rusija budu suspendovane iz ERU. U apelu se navodi da su od početka ruske vojne intervencije u Ukrajini 2014. VGTRK i Kanal 1 bili glasnogovornici ruske vlade i ključno oruđe političke propagande finansirane iz ruskog državnog budžeta. ERU je prvobitno saopštio da će Rusiji i Ukrajini i dalje biti dozvoljeno da učestvuju u takmičenju, navodeći nepolitičku prirodu događaja.

Nekoliko emitera je izrazilo zabrinutost zbog ove odluke i izdalo saopštenja u kojima pozivaju na uklanjanje Rusije sa takmičenja. Pored ukrajinskog UA:PBC, još devet emitera iz drugih zemalja zatražilo je od ERU-a da promeni odluku: danski DR, estonski ERR, finski Jle, islandski RUV, litvanski LRT, holandski AVROTROS, norveški NRK i švedski SVT. Finski Jle je takođe naveo da će povući učešće ako Rusija ne bude isključena iz takmičenja. Nakon toga usledilo je slično saopštenje iz estonskog ERR-a. Letonski predstavnici  takođe su pozvali ERU da preispita učešće Rusije. Dana 25. februara 2022. godine, ERU je saopštio da se Rusija neće takmičiti na takmičenju, navodeći da bi „u svetlu krize bez presedana u Ukrajini, uključivanje ruske prijave u ovogodišnje takmičenje dovelo takmičenje na loš glas“.

### Problemi sa scenom
Tokom prvog dana proba u Torinu 30. aprila 2022, italijanske novosti *La Repubblica* i *La Stampa* su pisale da postoje tehnički problemi sa *kinetičkim suncem* na sceni, te da lukovi koji ga sačinjavaju ne mogu da se okreću onoliko slobodno kao što je planirano. Takođe su pisali da kvar ne može potpuno da se otkloni na vreme za prenos uživo. Više delegacija, među njima delegacije Danske, Estonije i Litvanije su bile primorane da naprave promene u svojim planovima za scenski nastup pošto su informisani o kvaru par dana ranije. *La Stampa* je sledećeg dana objavila da će lukovi biti stacionarni tokom takmičarskih pesama, dok će za revijalni deo programa moći da se pomeraju. Ovo je kasnije potvrdio ERU, u saopštenju za danski DR.

### Incident sa makedonskom zastavom
Tokom ceremonije otvaranja takmičenja, makedonska predstavnica Andrea je na tirkiznom tepihu pre slikanja za novinare viđena kako baca makedonsku zastavu na pod. Makedonski javni servis MRT je istog dana objavio saopštenje u kom osuđuje Andreino „nepoštovanje nacionalnih simbola", koje je prema makedonskom zakonu kažnjivo. U istom saopštenju, servis je izjavio da razmatra povlačenje Andree sa takmičenja, kao i da će odgovorni u delegaciji snositi posledice. Andrea se kasnije tog dana izvinila za svoj postupak, tvrdeći da su fotografi tražili da se slika bez zastave, a da niko iz delegacije nije bio u njenoj blizini kome bi zastavu dala.

### Pokušaj sajber napada
Dana 11. maja 2022, pro-ruska grupa hakera pod imenom Kilnet je izvršila napade na razne vebsajtove italijanskih institucija, uključujući i Ministarstvo odbrane Republike Italije, Senat, Nacionalni zdravstveni institut i Auto-moto savez Italije. Kasnije je otkriveno da je zvanična stranica Pesme Evrovizije bila jedna od meta napada, kao i platforma preko koje se sistem glasanja odvija. Više napada je prijavljeno i tokom prvog polufinala i finala. Napadi nisu bili uspešni i nije bilo problema sa vebsajtom, ni sa platformom za glasanje.

### Problemi sa glasovima žirija
Tokom žiri šou-a drugog polufinala 11. maja 2022, primećene su neregularnosti u glasanju šest nacionalnih žirija (žiriji Azerbejdžana, Gruzije, Poljske, Rumunije, San Marina i Crne Gore). Kao posledica toga, njihovi poeni su poništeni i zamenjeni zamenskim glasovima, zasnovanim na glasovima država sa sličnim šablonima glasanja. Države čiji su glasovi korišćeni za računanje zamenskih su bile u istom šeširu tokom žreba za polufinala. Flandrijski emiter -{VRT}- je kasnije objavio da su žiriji država koji su poništeni bili u dogovoru da glasaju jedni za druge.

Tokom dodeljivanja glasova žirija u finalu, glasovi Azerbejdžana, Gruzije i Rumunije su objavljeni od strane Martina Esterdala, izvršnog supervizora takmičenja. U prenosu je rečeno da su postojali tehnički problemi pri uspostavljanju konekcije sa objavljivačima rezultata. Objavljivači bi bili Narmin Salmanova, Helen Kalandadže i Eda Markus.

Posle finala, rumunski emiter -{TVR}- je optužio ERU za „menjanje pravila" i zahtevao dalje objašnjenje povodom incidenta. U njihovim prvobitnim glasovima, njihovih 12 poena bi išlo Moldaviji. Gruzijski emiter -{GPB}- i azerbejdžanski emiter -{İTV}- su zahtevali detaljnije saopštenje povodom njihovih glasova žirija, tvrdeći da su njihovih 12 poena žirija trebali da idu Ukrajini. Crnogorski emiter RTCG je takođe zahtevao detaljnije objašnjenje. Takođe, -{TVR}- i -{İTV}- su tvrdili da nije bilo tehničkih problema pri uključivanju saopštivača glasova.

### Kratko odsustvo Laure Pausini
Tokom glasova žirija u finalu, jedna od prezenterki takmičenja Laura Pauzini je uglavnom bila odsutna, tako da su njene kolege Alesandro Katelan i Mika morali da je pokriju, što je izazvalo kratke zastoje pošto je Katelan trčao između scene i zelene sobe da radi intervjue. Pausini se vratila na scenu pre čitanja teleglasova bez objašnjenja, ali se kasnije oglasila na Instagramu da joj je naglo pao pritisak i da su joj doktori savetovali da napravi pauzu. Takođe je potvrdila da nije bolesna.

## Međunarodni prenosi i glasanja

### Glasanja i objavljivači rezultata
Redosled glasanja je objavljen na dan finala.

#  — Žangu Makroj (holandski predstavnik 2021)
#  — Labijuz
#  — Jana Burčeska (makedonska predstavnica 2017)
#  — Ajdan Kasar
#  — Katerina Pavlenko (ukrajinska predstavnica 2021 kao članica grupe Go A)
#  — Andri Džahu
#  — Tanel Padar (pobednik 2001)
#  — niko
#  — Pedro Tatanka (portugalski predstavnik 2021 kao član grupe The Black Mamba)
#  — Barbara Šuneberger
#  — David Žanmo
#  — Tiks (norveški predstavnik 2021)
#  — Danijel Stjopin
#  — Ida Novakovska (voditeljka dečje pesme Evrovizije 2019. i dečje pesme Evrovizije 2020)
#  — Stefanija Liberakakis (grčka predstavnica 2021; holandska predstavnica na dečjoj pesme Evrovizije 2016. kao članica grupe Kisses)
#  — Elena Bančila
#  — Džanan Dural
#  — Dragana Kosjerina
#  — Arni Fjola Asmunsdoutir
#  — Lukas Hamatsos
#  — Samanta Tina (letonska predstavnica 2021)
#  — Nives Alvarez
#  — Žuli Bertoje
#  — Tina Miler
#  — Elodi Gosuin (voditeljka dečje pesme Evrovizije 2021.)
#  — Garik Papojan
#  — Andrijana Vešović
#  — niko
#  — Linda Martin (irska predstavnica 1984. i 1992; pobednica 1992)
#  — Lorela Flego
#  — niko
#  — Ivan Dorian Molnar
#  — Vajdotas Valiukevičijus (litvanski predstavnik 2021 kao član grupe The Roop)
#  — Filip Hanza
#  — Aksel Kankanranta
#  — Ejdžej Odudu
#  — Doter
#  — Kortni Ekt
#  — Tatjana Kuharova
#  — Karolina Di Domeniko

### Komentatori

## Ostale nagrade
Pored trofeja za pobednika, dodeljene su i Nagrade Marcel Bezençon, kao i  nagrada fanova. Takođe je održano i OGAE (Generalna organizacija evrovizijskih amatera) je odrđala svoje glasanje pre takmičenja.

### Nagrade Marsel Bezenson
Nagrade Marsela Bezensona odaju počast najboljim pesmama u finalu takmičenja. Dobile su ime po Marselu Bezensonu koji se smatra osnivačem Pesme Evrovizije. Prvi put su dodeljene 2002. od strane Kristera Bjerkmana i Ričarda Hereja. Postoje tri nagrade: za umetnički nastup, nagrada kompozitora i nagrada novinara. Dobitnici se objavljuju malo pre finala takmičenja.

### OGAE
OGAE, organizacija više od četrdeset klubova fanova Pesme Evrovizije iz Evrope i dalje, svake godine sprovodi glasanje, s početkom 2002. godine. Pošto su svi klubovi glasali, pobednička pesma je bila švedska pesma „” koju izvodi Kornelija Jakobs. Prvih pet mesta je prikazano u tabeli ispod.

### „” nagrada
Godine 2022. je održano prvo izdanje  nagrade, koju održava sajt . Pošto je otkazano održavanje Nagrada Barbara Deks zbog povezanosti nagrade sa negativnim konotacijama, nagrada  je osnovana u cilju „slavljenja kreativnosti i raznolikosti koji otelotvore duh Evrovizije”, gde je pobednik onaj ko je imao najupečatljiviji kostim. Pobednik je bio  iz Australije. Prva četiri mesta su prikazana u tabeli ispod.

### Evrovizijske nagrade
U drugom izdanju Evrovizijskih nagrada, učesnici Pesme Evrovizije se takmiče u 10 kategorija. Nominacije su odlučivali razni sajtovi, blogovi i podkastovi koji se bave Pesmom Evrovizije, a fanovi su odlučivali pobednika glasanjem na -{Instagram}--u. Pobednici u svojim kategorijama su podebljani i označeni dvostrukim bodežom (‡).

## Službeni album

„” je službeni kompilacijski album takmičenja održanog 2022. godine, koji je sastavila Evropska radiodifuzna unija, a 22. aprila 2022. godine je izdala kuća „”. Album sadrži svih 40 pesama izvedenih na Evroviziji 2022. godine, uključujući i polufinalne numere koje nisu dobile pravo učešća u finalu.

## Napomene



## Reference

## Vanjske veze
* 
*  na zvaničnom sajtu Pesme Evrovizije